07/12/2011 | Administración LocalMunicipal
Santiago de Compostela
Tesourería. Sección de Xestión
Anuncio aprobación definitiva

I) Segundo o disposto no artigo 17.3 do Texto refundido da Lei reguladora das facendas locais, aprobado polo Real decreto lexislativo 2/2004, do 5 de marzo(TRFL), o Pleno do Concello de Santiago de Compostela, na sesión celebrada o 29 de setembro de 2011, adoptou o acordo de aprobación inicial do expediente 2011/01 de modificación da Ordenanza fiscal 3.10: taxa pola licenza de apertura de establecementos. O acordo de aprobación inicial non foi obxecto de reclamacións, polo que se entende adoptado definitivamente. Aos efectos previstos no artigo 17.4 do TRFL publícase o texto dos apartados modificados da Ordenanza fiscal 3.10, que entrarán en vigor a partir do día seguinte á publicación deste anuncio no boletín oficial da provincia. O texto dos apartados modificados transcríbese no apartado seguinte e sinalase en negriña. De conformidade co establecido no artigo 19.1 do Real decreto lexislativo 2/2004, do 5 de marzo e nos artigos 10, 25 e 46 da Lei 29/1998, de 13 de xullo, reguladora da xurisdicción contencioso-administrativa, os interesados poderán interpoñer o recurso contencioso-administrativo contra o devandito acordo ante o Tribunal Superior de Xustiza de Galicia no prazo de dous meses contados a partir do día seguinte ao da publicación deste anuncio, sen prexuizo de calquera outro recurso que os interesados estimen procedente interpoñer. II) Texto modificado da ORDENANZA FISCAL 3.10 TAXA POLA APERTURA E VERIFICACIÓN DE ESTABLECEMENTOS En uso das facultades concedidas polos artigos 133.2 e 142 da Constitución e 106 da lei 7/1985, do 2 de abril, reguladora das Bases de Réxime Local, este Concello establece a Taxa pola apertura e verificación de establecementos a que se refire o art.20.4 i) do Real Decreto Lexislativo 2/2004, de 5 de marzo, polo que se aproba o texto refundido da lei reguladora das facendas locais, que se rexerá pola presente Ordenanza Fiscal segundo o previsto no artigo 57 do devandito Real Decreto.1.- Constitúe o feito imponible da taxa a actividade municipal, tanto técnica como administrativa, tendente a verificar se os establecementos industriais, comerciais ou análogos reúnen as condicións de tranquilidade, sanidade e salubridade, e calquera outra esixida pola normativa aplicable.2.- Entenderáse por establecemento industrial, mercantil ou análogo toda edificación habitable, aberta ou non ao público, que non se destine exclusivamente a vivenda e que: a) Se dedique ao exercicio dalgunha actividade empresarial fabril, artesana, da construcción, comercial e de servicios que estea suxeita ao Imposto sobre Actividades Económicas. b) Complemente as actividades anteriores ainda que non se dedique ao seu exercicio, ou teña relación coas mesmas de forma que lle proporcionen beneficios ou aproveitamento, como no caso de delegacións ou sucursais de entidades xurídicas, oficinas, despachos ou estudios. Son suxeitos pasivos contribuíntes as persoas físicas e xurídicas e as entidades a que se refire o artigo 35.4 da Lei 58/2003, de 17 de decembro, Xeral Tributaria, titulares da actividade que se pretende desenvolver, ou, se é o caso, desenvolvida en calquera establecemento industrial, mercantil ou análogo. ……… …………. 3.- Nos casos de traspaso, cesión ou transmisión da titularidade das actividades que se desenrolen nos establecementos, aplicaranse os seguintes coeficientes correctores, condicionados sempre a que no se produza un cambio ou ampliación das actividades desenroladas no local xa que, neste caso, esixiriase a cuota íntegra. * Transmisión “mortis causa” a favor de heredeiros forzosos, corrector de 0,10. Para ter dereito a esta reducción, o peticionario deberá acreditar o falecemento e a transmisión, o pago do Imposto de Sucensións e a existencia de licencia previa a nome do causante. * Transmisión “inter vivos” a favor de heredeiros forzosos, corrector do 0,30. Para obter a reducción o peticionario deberá xustificar o feito da transmisión e o pago do imposto que corresponda, a sua condición de heredeiro forzoso do transmitente e a existencia da licencia a nome de éste. * As transmisións e traspasos de calquera índole, tanto “inter vivos” como “mortis causa”, salvo os supostos anteriormente enunciados, asi como as operacións de fusión de empresas aplicarán o coeficiente 0,5 da cuota que resulte. * O mero cambio de denominación social que non supoña ningunha outra alteración na personalidade xuridica da sociedade titular da licencia nin na actividade que a misma desenrola; pero que obligue o cambio de nome nos rexistros municipais, determinará a aplicación a cuota que resulte, dun coefeciente corrector do 0,10. Para ter dereito a aplicación deste coeficientes, o peticionario deberá acreditar fehacientemente o feito da transmisión mediante a presentación da escritura da liquidación do imposto correspondente, así como a licencia de apertura anterior a nome do transmitente. A petición da aplicación das reduccións deberá formularse o tempo de solicitar a correspondente licenza ou na data de presentación dunha comunicación previa ou declaración responsable. ………. ……………… 1.- A taxa se devenga e nace a obrigación de contribuír ao se iniciar a actividade municipal que constitúe o feito impoñible. Para estes efectos, entenderase iniciada a dita actividade na data de presentación da solicitude de licenza de apertura, ou na data de presentación dunha comunicación previa ou declaración responsable cando se trate de actividades non suxeitas á autorización ou control previo.2.- De se desenvolver a actividade sen licenza previa o sen a presentación de comunicación previa ou declaración responsable, a taxa devengaráse ao se iniciar a actividade municipal para determinar se o establecemento reúne ou non as condicións esixibles, con independencia da iniciación do procedemento administrativo que se instrúa para autorizar a actividade ou resolver o peche do local.1.- As persoas interesadas no desenvolvemento de actividades nun establecemento industrial, comercial ou análogo deberán presentar no Concello a solicitude de licenza, a comunicación previa ou a declaración responsable nos impresos habilitados ao efecto pola administración municipal, especificando a actividade ou actividades que pretenda desenvolver no local e abonando a autoliquidación pertinente nas entidades bancarias debidamente acreditadas, o que se deberá acreditar no intre de presenta-la solicitude.2.- Se despois de efectuada a solicitude de licenza de apertura, ou presentada a comunicación previa ou a declaración responsable se varía ou amplía a actividade do local, se alteran as condicións proxectadas ou se amplía o local, estas modificacións deberán comunicarse á administración municipal, coas mesmas características do número anterior.3.- Se no proceso de comprobación que realicen os servizos técnicos se detecta que a actividade que se pretende desenvolver non corresponde coa solicitude de licenza, comunicación previa ou declaración responsable, o interesado, de ser o caso, practicará a liquidación complementaria que proceda.4.- Unha vez concedida a licenza de apertura ou cursada a visita de inspección ao local no que quede comprobado o cumprimento da normativa esixible practicarase a liquidación definitiva da taxa que proceda. ……………… A presente Ordenanza foi aprobada de xeito provisorio polo Pleno da Corporación na sesión celebrada o día vintenove de setembro de dous mil once. No prazo de exposición pública non se presentaron reclamacións, polo que enténdese aprobada definitivamente. Comezará a aplicarse a partir do día seguinte á publicación no boletín oficial da provincia do acordo plenario e aplicaráse mentres non se acorde a súa derrogación ou modificación. Santiago de Compostela, 28 de novembro de 2011 A CONCELLEIRA DELEGADA DE FACENDA Asdo.: Cecilia Sierra Rey